CELEX: 32020R1737
Language: sk
Date: 2020-07-14 00:00:00
Title: Delegované nariadenie Komisie (EÚ) 2020/1737 zo 14. júla 2020, ktorým sa mení nariadenie Európskeho parlamentu a Rady (ES) č. 273/2004 a nariadenie Rady (ES) č. 111/2005, pokiaľ ide o zaradenie určitých drogových prekurzorov do zoznamu určených látok (Text s významom pre EHP)

23.11.2020   
               
               
                  SK
               
               
                  Úradný vestník Európskej únie
               
               
                  L 392/1
               
            
         DELEGOVANÉ NARIADENIE KOMISIE (EÚ) 2020/1737
         zo 14. júla 2020,
         ktorým sa mení nariadenie Európskeho parlamentu a Rady (ES) č. 273/2004 a nariadenie Rady (ES) č. 111/2005, pokiaľ ide o zaradenie určitých drogových prekurzorov do zoznamu určených látok
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 273/2004 z 11. februára 2004 o prekurzoroch drog (1), a najmä na jeho článok 15,
         so zreteľom na nariadenie Rady (ES) č. 111/2005 z 22. decembra 2004, ktorým sa stanovujú pravidlá sledovania obchodu s drogovými prekurzormi medzi Úniou a tretími krajinami (2), a najmä na jeho článok 30a,
         keďže:
         
                     (1)
                  
                  
                     Príloha I k nariadeniu (ES) č. 273/2004 a príloha k nariadeniu (ES) č. 111/2005 obsahujú každá zoznam určených látok, ktoré podliehajú viacerým harmonizovaným kontrolným a monitorovacím opatreniam stanoveným danými nariadeniami.
                  
               
                     (2)
                  
                  
                     Prostredníctvom rozhodnutí Komisie pre omamné látky Organizácie Spojených národov 62/10, 62/11 a 62/12, ktoré boli prijaté na jej šesťdesiatom druhom zasadnutí 19. marca 2019, sa tri látky, metyl 3-(1,3-benzodioxol-5-yl) -2-metyloxirán-2-karboxylát (PMK metylglycidát), kyselina 3- (1,3-benzodioxol-5-yl) -2-metyloxirán-2-karboxylová (PMK kyselina glycidová) a alfa-fenylacetoacetamid (APAA), zaradili do tabuľky I Dohovoru Organizácie Spojených národov proti nedovolenému obchodu s omamnými a psychotropnými látkami z 19. decembra 1988 (3) (ďalej len „Dohovor OSN z roku 1988“). Okrem toho Komisia CND rozhodnutím 63/1 prijatým na jej 63. zasadnutí 4. marca 2020 zaradila do tabuľky I Dohovoru OSN z roku 1988 látku metyl-alfa-fenylacetoacetát (MAPA).
                  
               
                     (3)
                  
                  
                     Jedným z účelov nariadenia (ES) č. 273/2004 a nariadenia (ES) č. 111/2005 je implementácia článku 12 Dohovoru OSN z roku 1988 v Únii. PMK metylglycidát, PMK kyselina glycidová, APAA a MAPA by sa preto mali zaradiť do prílohy I k nariadeniu (ES) č. 273/2004 a do prílohy k nariadeniu (ES) č. 111/2005.
                  
               
                     (4)
                  
                  
                     Určené látky uvedené v prílohe I k nariadeniu (ES) č. 273/2004 a v prílohe k nariadeniu (ES) č. 111/2005 sú rozdelené do kategórií, na ktoré sa vzťahujú rôzne opatrenia s cieľom dosiahnuť primeranú rovnováhu medzi úrovňou ohrozenia, ktorú jednotlivé špecifické látky predstavujú, a záťažou pre zákonný obchod. Najprísnejšie kontrolné a monitorovacie opatrenia sa vzťahujú na látky kategórie 1. Látky kategórie 1 sa musia napríklad uchovávať v zabezpečených priestoroch a každý prevádzkovateľ obchodujúci s takýmito látkami musí mať na to povolenie.
                  
               
                     (5)
                  
                  
                     PMK metylglycidát a PMK kyselina glycidová sú bezprostrednými prekurzormi 3,4-metyléndioxymetamfetamínu (MDMA), všeobecne známeho ako „extáza“. APAA a MAPA sú bezprostrednými prekurzormi amfetamínov. Inými slovami, uvedené látky možno jednoduchým spôsobom transformovať na MDMA alebo amfetamíny.
                  
               
                     (6)
                  
                  
                     Zneužívanie MDMA a amfetamínov spôsobuje v niektorých regiónoch Únie vážne sociálne problémy, ako aj problémy v oblasti verejného zdravia. Navyše, organizované zločinecké skupiny v Únii vyrábajú obrovské množstvá MDMA a amfetamínov. Veľké množstvá MDMA a amfetamínov sa vyvážajú takisto do tretích krajín.
                  
               
                     (7)
                  
                  
                     V Únii neexistuje známa zákonná výroba PMK metylglycidátu, PMK kyseliny glycidovej, APAA a MAPA, ako ani známy zákonný obchod s týmito látkami alebo ich známe zákonné využitie. Zahrnutie týchto látok do kategórie 1 v prílohe I k nariadeniu (ES) č. 273/2004 a v prílohe k nariadeniu (ES) č. 111/2005 by preto pre hospodárske subjekty a príslušné orgány v Únii nepredstavovalo žiadnu dodatočnú administratívnu záťaž.
                  
               
                     (8)
                  
                  
                     Vzhľadom na hrozbu, ktorú PMK metylglycidát, PMK kyselina glycidová, APAA a MAPA predstavujú pre sociálnu oblasť a oblasť verejného zdravia v Únii, a vzhľadom na to, že ich zaradenie medzi určené látky nebude mať žiadny vplyv na ich zákonný obchod, výrobu a využitie v Únii, by sa uvedené látky mali zaradiť do kategórie 1 v prílohe I k nariadeniu (ES) č. 273/2004 a v prílohe k nariadeniu (ES) č. 111/2005.
                  
               
                     (9)
                  
                  
                     Metyl-2-metyl-3-fenyloxirán-2-karboxylát (BMK metylglycidát) a kyselina 2-metyl-3-fenyloxirán-2-karboxylová (BMK kyselina glycidová) sú takisto látky, ktoré sú bezprostrednými prekurzormi amfetamínov a ktoré sa často používajú na nezákonnú výrobu amfetamínov. Uvedené látky by sa preto mali zaradiť do prílohy I k nariadeniu (ES) č. 273/2004 a do prílohy k nariadeniu (ES) č. 111/2005.
                  
               
                     (10)
                  
                  
                     V Únii neexistuje významná zákonná výroba BMK metylglycidátu a BMK kyseliny glycidovej, ako ani známy zákonný obchod s týmito látkami alebo ich známe zákonné využitie. Zahrnutie týchto látok do kategórie 1 v prílohe I k nariadeniu (ES) č. 273/2004 a v prílohe k nariadeniu (ES) č. 111/2005 by preto pre hospodárske subjekty a príslušné orgány v Únii nepredstavovalo žiadnu dodatočnú administratívnu záťaž.
                  
               
                     (11)
                  
                  
                     Vzhľadom na hrozbu, ktorú BMK metylglycidát a BMK kyselina glycidová predstavujú pre spoločnosť a verejné zdravie v Únii, a vzhľadom na to, že ich zaradenie medzi určené látky bude mať len okrajový vplyv na ich zákonný obchod, výrobu a využívanie v Únii, by sa uvedené látky mali zaradiť do kategórie 1 v prílohe I k nariadeniu (ES) č. 273/2004 a v prílohe k nariadeniu (ES) č. 111/2005.
                  
               
                     (12)
                  
                  
                     Červený fosfor sa často zneužíva pri obchodovaní na vnútornom trhu a využíva sa v Únii na nedovolenú výrobu metamfetamínu. Používa sa ako katalyzátor na stimuláciu chemickej konverzie efedrínu alebo pseudoefedrínu na metamfetamín, pričom efedrín a pseudoefedrín sú už zaradené do kategórie 1 v prílohe I k nariadeniu (ES) č. 273/2004 a v prílohe k nariadeniu (ES) č. 111/2005. Červený fosfor by sa mal preto zaradiť do prílohy I k nariadeniu (ES) č. 273/2004.
                  
               
                     (13)
                  
                  
                     Metamfetamín je veľmi návyková droga, ktorá v niektorých regiónoch Únie predstavuje vážny problém pre spoločnosť a verejné zdravie.
                  
               
                     (14)
                  
                  
                     Červený fosfor má však významné a rôznorodé zákonné použitia, napr. pri výrobe spomaľovačov horenia v plastoch, pyrotechnike a hlavičkách bezpečnostných zápaliek a trúbkach horákov.
                  
               
                     (15)
                  
                  
                     S cieľom dosiahnuť primeranú rovnováhu medzi hrozbou, ktorú červený fosfor predstavuje pre spoločnosť a verejné zdravie v Únii, a zaťažením pre zákonný obchod s uvedenou látkou na vnútornom trhu, by sa červený fosfor mal zaradiť do kategórie 2A v prílohe I k nariadeniu (ES) č. 273/2004.
                  
               
                     (16)
                  
                  
                     Hoci v súčasnosti nie je známe, či dochádza takisto k zneužívaniu červeného fosforu získavaného z obchodu medzi Úniou a tretími krajinami, je veľmi pravdepodobné, že keď bude obchodovanie s touto látkou na vnútornom trhu podliehať kontrole v kontexte nariadenia (ES) č. 273/2004, výrobcovia nelegálnych drog sa pokúsia túto látku získavať jej odklonením z obchodu mimo Únie. Červený fosfor preto predstavuje vysoké riziko zneužitia, pokiaľ ide o obchod medzi Úniou a tretími krajinami, a preto by mal byť takisto zaradený do kategórie 2 v prílohe k nariadeniu (ES) č. 111/2005. Tým sa tiež zabezpečí, že súbežnosť medzi látkami zaradenými v nariadeniach (ES) č. 273/2004 a (ES) č. 111/2005 bude zachovaná aj naďalej, a zjednoduší sa vykonávanie uvedených nariadení zo strany prevádzkovateľov a príslušných orgánov.
                  
               
                     (17)
                  
                  
                     V prílohe II k nariadeniu (ES) č. 273/2004 sa stanovujú kvantitatívne prahy pre transakcie týkajúce sa určitých látok uskutočnené počas obdobia jedného roka. Účelom uvedenej prílohy je zabrániť nenáležitému obmedzovaniu zákonného obchodovania s uvedenými látkami v prípadoch, keď je možné znížiť alebo odstrániť riziko ich zneužitia na nelegálne účely obmedzením obmedzení obchodu na množstvá nad určitý prah. Na základe dostupných dôkazov a konzultácií s príslušnými orgánmi členských štátov by sa uvedený prah pre červený fosfor mal stanoviť na 0,1 kg.
                  
               
                     (18)
                  
                  
                     V tejto súvislosti je takisto vhodné aktualizovať číselné znaky kombinovanej nomenklatúry (číselné znaky KN) v nariadeniach (ES) č. 273/20014 a (ES) č. 111/2005 na základe poslednej verzie kombinovanej nomenklatúry prijatej vykonávacím nariadením Komisie (EÚ) 2019/1776 (4) a uplatniteľnej od 1. januára 2020, aby sa zabezpečilo správne zatriedenie určených látok.
                  
               
                     (19)
                  
                  
                     Keďže látku alfa-fenylacetoacetonitril príslušné orgány v členských štátoch bežne označujú ako APAAN, uvedená skratka by sa mala doplniť do prílohy I k nariadeniu (ES) č. 273/2004 a do prílohy k nariadeniu (ES) č. 111/2005.
                  
               
                     (20)
                  
                  
                     Nariadenia (ES) č. 273/2004 a (ES) č. 111/2005 by sa preto mali zodpovedajúcim spôsobom zmeniť.
                  
               
                     (21)
                  
                  
                     Vzhľadom na to, že červený fosfor sa v Únii v značnom rozsahu zákonne vyrába a používa a že sa s ním zákonne obchoduje, hospodárske subjekty a príslušné orgány by mali mať dostatočný čas na prispôsobenie sa novým obmedzeniam, ktoré sa zavádzajú týmto nariadením v súvislosti s uvedenou látkou.
                  
               
                     (22)
                  
                  
                     Nariadením (ES) č. 273/2004 spolu s nariadením (ES) č. 111/2005 sa vykonávajú určité ustanovenia Dohovoru OSN z roku 1988. Vzhľadom na úzku vecnú prepojenosť týchto dvoch nariadení je opodstatnené prijať príslušné zmeny prostredníctvom jediného delegovaného aktu,
                  
               PRIJALA TOTO NARIADENIE:
         
            Článok 1
            Zmeny nariadenia (ES) č. 273/2004
            Prílohy I a II k nariadeniu (ES) č. 273/2004 sa menia v súlade s prílohou I k tomuto nariadeniu.
         
         
            Článok 2
            Zmeny nariadenia (ES) č. 111/2005
            Príloha k nariadeniu (ES) č. 111/2005 sa mení v súlade s prílohou II k tomuto nariadeniu.
         
         
            Článok 3
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Bod (1) písm. b) a bod (2) prílohy I a bod (2) písm. b) prílohy II sa uplatňujú od 13. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. júla 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 47, 18.2.2004, s. 1.
         
            (2)  Ú. v. EÚ L 22, 26.1.2005, s. 1.
         
            (3)  Ú. v. ES L 326, 24.11.1990, s. 57.
         
            (4)  Vykonávacie nariadenie Komisie (EÚ) 2019/1776 z 9. októbra 2019, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 280, 31.10.2019, s. 1).
      
      
         
            PRÍLOHA I
            Prílohy I a II k nariadeniu (ES) č. 273/2004 sa menia takto:
            
                        1.
                     
                     
                        Príloha I sa mení takto:
                        
                                    a)
                                 
                                 
                                    tabuľka „KATEGÓRIA 1“ sa mení takto:
                                    
                                                i)
                                             
                                             
                                                zápis týkajúci sa alfa-fenylacetoacetonitrilu sa nahrádza takto:
                                                
                                                            
                                                               Látka
                                                            
                                                         
                                                         
                                                            
                                                               Označenie KN (ak je odlišné)
                                                            
                                                         
                                                         
                                                            
                                                               Číselný znak KN
                                                            
                                                         
                                                         
                                                            
                                                               Číslo CAS
                                                            
                                                         
                                                      
                                                            „alfa-fenylacetoacetonitril (APAAN)
                                                         
                                                         
                                                             
                                                         
                                                         
                                                            2926 40 00 
                                                         
                                                         
                                                            4468-48-8“
                                                         
                                                      
                                          
                                                ii)
                                             
                                             
                                                pri zápise týkajúcom sa (1R,2S)-(-)-chlórefedrínu sa číselný znak KN „2939 99 00“ nahrádza číselným znakom KN „2939 79 90“;
                                             
                                          
                                                iii)
                                             
                                             
                                                pri zápise týkajúcom sa (1S,2R)-(+)-chlórefedrínu sa číselný znak KN „2939 99 00“ nahrádza číselným znakom KN „2939 79 90“;
                                             
                                          
                                                iv)
                                             
                                             
                                                pri zápise týkajúcom sa (1S,2S)-(+)-chlórpseudoefedrínu sa číselný znak KN „2939 99 00“ nahrádza číselným znakom KN „2939 79 90“;
                                             
                                          
                                                v)
                                             
                                             
                                                pri zápise týkajúcom sa (1R,2R)-(-)-chlórpseudoefedrínu sa číselný znak KN „2939 99 00“ nahrádza číselným znakom KN „2939 79 90“;
                                             
                                          
                                                vi)
                                             
                                             
                                                nasledujúce zápisy sa vkladajú na príslušné miesto v poradí podľa číselného znaku KN:
                                                
                                                            
                                                               Látka
                                                            
                                                         
                                                         
                                                            
                                                               Označenie KN (ak je odlišné)
                                                            
                                                         
                                                         
                                                            
                                                               Číselný znak KN
                                                            
                                                         
                                                         
                                                            
                                                               Číslo CAS
                                                            
                                                         
                                                      
                                                            „metyl 3-(1,3-benzodioxol-5-yl)-2-metyloxirán-2-karboxylát (PMK metylglycidát)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            13605-48-6
                                                         
                                                      
                                                            kyselina 3-(1,3-benzodioxol-5-yl)-2-metyloxirán-2-karboxylová (PMK kyselina glycidová)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            2167189-50-4
                                                         
                                                      
                                                            alfa-fenylacetoacetamid (APAA)
                                                         
                                                         
                                                             
                                                         
                                                         
                                                            2924 29 70 
                                                         
                                                         
                                                            4433-77-6
                                                         
                                                      
                                                            metyl-2-metyl-3-fenyloxirán-2-karboxylát
                                                            (BMK metylglycidát)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            80532-66-7
                                                         
                                                      
                                                            kyselina 2-metyl-3-fenyloxirán-2-karboxylová
                                                            (BMK kyselina glycidová)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            25547-51-7
                                                         
                                                      
                                                            metyl-alfa-fenylacetoacetát (MAPA)
                                                         
                                                         
                                                             
                                                         
                                                         
                                                            2918 30 00 
                                                         
                                                         
                                                            16648-44-5“;
                                                         
                                                      
                                          
                              
                                    b)
                                 
                                 
                                    v tabuľke „PODKATEGÓRIA 2A“ sa nasledujúce zápisy vkladajú na príslušné miesto v poradí podľa číselného znaku KN:
                                    
                                                
                                                   Látka
                                                
                                             
                                             
                                                
                                                   Označenie KN (ak je odlišné)
                                                
                                             
                                             
                                                
                                                   Číselný znak KN
                                                
                                             
                                             
                                                
                                                   Číslo CAS
                                                
                                             
                                          
                                                „Červený fosfor
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0“;
                                             
                                          
                              
                                    c)
                                 
                                 
                                    v tabuľke „PODKATEGÓRIA 2B“ sa pri zápise týkajúcom sa kyseliny antranilovej číselný znak KN „2922 43 00“ nahrádza číselným znakom KN „ex 2922 43 00“;
                                 
                              
                                    d)
                                 
                                 
                                    v tabuľke „KATEGÓRIA 3“ sa pri zápise týkajúcom sa kyseliny sírovej číselný znak KN „2807 00 10“ nahrádza číselným znakom KN „2807 00 00“;
                                 
                              
                  
                        2.
                     
                     
                        v tabuľke v prílohe II sa dopĺňa tento zápis:
                        
                                    
                                       Látka
                                    
                                 
                                 
                                    
                                       Prah
                                    
                                 
                              
                                    „Červený fosfor
                                 
                                 
                                    0,1 kg“
                                 
                              
                  
      
      
         
            PRÍLOHA II
            Príloha k nariadeniu (ES) č. 111/2005 sa mení takto:
            
                        1.
                     
                     
                        tabuľka „KATEGÓRIA 1“ sa mení takto:
                        
                                    a)
                                 
                                 
                                    zápis týkajúci sa alfa-fenylacetoacetonitrilu sa nahrádza takto:
                                    
                                                
                                                   Látka
                                                
                                             
                                             
                                                
                                                   Označenie KN (ak je odlišné)
                                                
                                             
                                             
                                                
                                                   Číselný znak KN
                                                
                                             
                                             
                                                
                                                   Číslo CAS
                                                
                                             
                                          
                                                „alfa-fenylacetoacetonitril (APAAN)
                                             
                                             
                                                 
                                             
                                             
                                                2926 40 00 
                                             
                                             
                                                4468-48-8“
                                             
                                          
                              
                                    b)
                                 
                                 
                                    pri zápise týkajúcom sa (1R,2S)-(-)-chlórefedrínu sa číselný znak KN „2939 99 00“ nahrádza číselným znakom KN „2939 79 90“;
                                 
                              
                                    c)
                                 
                                 
                                    pri zápise týkajúcom sa (1S,2R)-(+)-chlórefedrínu sa číselný znak KN „2939 99 00“ nahrádza číselným znakom KN „2939 79 90“;
                                 
                              
                                    d)
                                 
                                 
                                    pri zápise týkajúcom sa (1S,2S)-(+)-chlórpseudoefedrínu sa číselný znak KN „2939 99 00“ nahrádza číselným znakom KN „2939 79 90“;
                                 
                              
                                    e)
                                 
                                 
                                    pri zápise týkajúcom sa (1R,2R)-(-)-chlórpseudoefedrínu sa číselný znak KN „2939 99 00“ nahrádza číselným znakom KN „2939 79 90“;
                                 
                              
                                    f)
                                 
                                 
                                    nasledujúce zápisy sa vkladajú na príslušné miesto v poradí podľa číselného znaku KN:
                                    
                                                
                                                   Látka
                                                
                                             
                                             
                                                
                                                   Označenie KN (ak je odlišné)
                                                
                                             
                                             
                                                
                                                   Číselný znak KN
                                                
                                             
                                             
                                                
                                                   Číslo CAS
                                                
                                             
                                          
                                                „metyl 3-(1,3-benzodioxol-5-yl)-2-metyloxirán-2-karboxylát (PMK metylglycidát)
                                             
                                             
                                                 
                                             
                                             
                                                2932 99 00 
                                             
                                             
                                                13605-48-6
                                             
                                          
                                                kyselina 3-(1,3-benzodioxol-5-yl)-2-metyloxirán-2-karboxylová (PMK kyselina glycidová)
                                             
                                             
                                                 
                                             
                                             
                                                2932 99 00 
                                             
                                             
                                                2167189-50-4
                                             
                                          
                                                alfa-fenylacetoacetamid (APAA)
                                             
                                             
                                                 
                                             
                                             
                                                2924 29 70 
                                             
                                             
                                                4433-77-6
                                             
                                          
                                                metyl-2-metyl-3-fenyloxirán-2-karboxylát
                                                (BMK metylglycidát)
                                             
                                             
                                                 
                                             
                                             
                                                2918 99 90 
                                             
                                             
                                                80532-66-7
                                             
                                          
                                                kyselina 2-metyl-3-fenyloxirán-2-karboxylová
                                                (BMK kyselina glycidová)
                                             
                                             
                                                 
                                             
                                             
                                                2918 99 90 
                                             
                                             
                                                25547-51-7
                                             
                                          
                                                metyl-alfa-fenylacetoacetát (MAPA)
                                             
                                             
                                                 
                                             
                                             
                                                2918 30 00 
                                             
                                             
                                                16648-44-5“;
                                             
                                          
                              
                  
                        2.
                     
                     
                        tabuľka „Kategória 2“ sa mení takto:
                        
                                    a)
                                 
                                 
                                    pri zápise týkajúcom sa kyseliny antranilovej sa číselný znak KN „2922 43 00“ nahrádza číselným znakom KN „ex 2922 43 00“;
                                 
                              
                                    b)
                                 
                                 
                                    nasledujúci zápis sa vkladá na príslušné miesto v poradí podľa číselného znaku KN:
                                    
                                                
                                                   Látka
                                                
                                             
                                             
                                                
                                                   Označenie KN (ak je odlišné)
                                                
                                             
                                             
                                                
                                                   Číselný znak KN
                                                
                                             
                                             
                                                
                                                   Číslo CAS
                                                
                                             
                                          
                                                „Červený fosfor
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0“;
                                             
                                          
                              
                  
                        3.
                     
                     
                        v tabuľke „Kategória 3“ sa pri zápise týkajúcom sa kyseliny sírovej číselný znak KN „2807 00 10“ nahrádza číselným znakom KN „2807 00 00“;
                     
                  
                        4.
                     
                     
                        tabuľka „Kategória 4“ sa mení takto:
                        
                                    a)
                                 
                                 
                                    pri zápise týkajúcom sa liekov a veterinárnych liekov obsahujúcich efedrín alebo jeho soli sa číselný znak KN „3003 40 20“ nahrádza číselným znakom KN „3003 41 00“ a číselný znak KN „3004 40 20“ sa nahrádza číselným znakom KN „3004 41 00“;
                                 
                              
                                    b)
                                 
                                 
                                    pri zápise týkajúcom sa liekov a veterinárnych liekov obsahujúcich pseudoefedrín alebo jeho soli sa číselný znak KN „3003 40 30“ nahrádza číselným znakom KN „3003 42 00“ a číselný znak KN „3004 40 30“ sa nahrádza číselným znakom KN „3004 42 00“.